**Beszámoló**

**Dr Szántó Sándor: Spondylorthritisekhez társuló csontrendszeri változások elemzése a betegségspecifikus osteoporosis hatékony kezeléséért - című Magyary Zoltán posztdoktori ösztöndíj keretében 2013.12.01-2014.03.01. közötti időszakban elvégzett tevékenységéről**

A pályázat célkitűzéseinek megvalósítása érdekében havi gyakorisággal, minden hónap első keddjén a Debreceni Egyetem, Orvos és- Egészségtudományi Centrum, Belgyógyászati Intézet, Reumatológiai Tanszékén munkaértekezleten való részvétel a projectben résztvevő kutatókkal. A munkaértekezleteken jelen volt Dr. Bodnár Nóra reumatológus szakorvos, Dr. Gulyás Katalin szakorvosjelölt, Dr. (jur.) Domján Andrea project koordinátor, Dr. Pósánné Király Gabriella kutatási asszisztens.

2013. december 3.-i megbeszélésen az eddig beválasztott 20 beteg adatainak előzetesen elvégzett elemzésére, a Tanszék keretein belül működő Arthritis Alapítvány betegklubjának találkozóján tervezett tudománynépszerűsítő, egészségügyi felvilágosító előadás tervezetének áttekintése történt meg.

2013. december 7.-én az Arthritis Alapítvány betegklubjának keretében az ösztöndíjas előadást tartott és interaktív betegtalálkozón vett részt a gyulladásos reumatológiai kórképekhez társuló osteoporosis megelőzésének lehetőségeiről, fórum keretében interaktív beszélgetés zajlott az érintett betegekkel.

A Magyar Reumatológia című szaklap 2013. decemberi számában beszámoló olvasható a magyar reumatológusok Egyesülete 2013-as vándorgyűléséről és a Reumatológiai Akadémia Továbbképző Rendezvényéről (REAKTOR).

2014. január 7.-i megbeszélésen a quantitatív CT vizsgálatok eredményeinek áttekintése történt meg, illetve azon retrospektív adatgyűjtésre vonatkozó munkaterv kidolgozása, mely a biológiai terápiában részesülő spondyloarthritises betegek korábbi DEXA eredményeinek felkutatását célozza.

2014. január 31.-én a III. Fehérvári Orvosnapok keretében Székesfehérváron döntően háziorvos, reumatológus és ortopéd szakorvosok részére (kb. 120 résztvevő) a Spondyloarthropathia és korszerű kezelése címmel hangzott el előadás. Az említett prezentáción szerepelt az „A kutatás az Európai Unió és Magyarország támogatásával, az Európai Szociális Alap társfinanszírozásával a TÁMOP 4.2.4A/2-11-1-2012-0001 azonosítási számú „Nemzeti kiválóság Program- Hazai hallgatói, illetve kutatói személyi támogatást biztosító rendszer kidolgozása és működtetése konvergencia program” című kiemelt projekt keretei között valósult meg” szöveg.

2014. február 4.-i projektmegbeszélésen a Debreceni Reumatológiai Oktatási Program keretében a gyulladásos reumatológiai kórképekhez társuló másodlagos osteoporosisok tudományos hátterét bemutató előadások áttekintésére került sor. Ennek során a Debreceni Egyetem Klinikai Központ Reumatológiai tanszékének munkatársai mellett a prezentációk érdeklődő orvostanhallgatók számára is bemutatásra kerültek.

2014. február 13-15. között Debrecenben a Kölcsey Központban megrendezésre kerülő Debreceni Reumatológiai Oktatási Program keretében kb. 400 orvoskolléga előtt hangzott el előadás „Szekunder osteoporosisok”, illetve „Esetismertetés: Spondyloarthritis diagnosztikája és kezelése: a reumtológia és az ortopédia határterületi kérdései” címmel. Ugyanerről a témáról külön előadásban tudománynépszerűsítő jelleggel egészségügyi szakdolgozók (kb. 70 résztvevő) számára is bemutatásra kerültek a „Szekunder osteoporosisok”. Valamennyi említett prezentáción szerepelt az „A kutatás az Európai Unió és Magyarország támogatásával, az Európai Szociális Alap társfinanszírozásával a TÁMOP 4.2.4A/2-11-1-2012-0001 azonosítási számú „Nemzeti kiválóság Program- Hazai hallgatói, illetve kutatói személyi támogatást biztosító rendszer kidolgozása és működtetése konvergencia program” című kiemelt projekt keretei között valósult meg” szöveg.

Ugyanezen a rendezvényen a pályázó a tudományos és szervezőbizottság tagjaként vett részt a kongresszus tudományos részének koordinálásában.

2014. február 19.-én a Debreceni Egyetem 2013/14-es Tudományos Diákköri Konferenciáján a pályázat révén megvalósult kutatás kezdeti eredményeit bemutató előadás hangzott el „Gyógyszerváltások gyakorisága és okai TNF gátló kezelés során spondylitis ankylopoeticas betegekben” címmel Nagy Zsófia V. éves orvostanhallgató által. . Az említett prezentáción szerepelt az „A kutatás az Európai Unió és Magyarország támogatásával, az Európai Szociális Alap társfinanszírozásával a TÁMOP 4.2.4A/2-11-1-2012-0001 azonosítási számú „Nemzeti kiválóság Program- Hazai hallgatói, illetve kutatói személyi támogatást biztosító rendszer kidolgozása és működtetése konvergencia program” című kiemelt projekt keretei között valósult meg” szöveg.